CELEX: 62014TN0676
Language: bg
Date: 2014-09-22 00:00:00
Title: Дело T-676/14: Жалба, подадена на 22 септември 2014 г.  — Испания/Комисия

3.11.2014   
            
            
               BG
            
            
               Официален вестник на Европейския съюз
            
            
               C 388/25
            
         Жалба, подадена на 22 септември 2014 г. — Испания/Комисия
   (Дело T-676/14)
   2014/C 388/31
   Език на производството: испански
   
      Страни
   
   
      Жалбоподател: Кралство Испания (представител: A. Rubio González, Abogado del Estado)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение C(2014) 4856 окончателен от 11 юли 2014 г. за започване на разследване за манипулиране на статистически данни в Испания на основание Регламент (ЕС) № 1173/2011 на Европейския парламент и на Съвета от 16 ноември 2011 година за ефективното прилагане на бюджетното наблюдение в еврозоната и
            
         
               —
            
            
               да осъди институцията ответник да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага три правни основания.
   
               1.
            
            
               Първо правно основание, изведено от нарушение на принципите на правна сигурност и на забрана на обратното действие на нормите
               
                           —
                        
                        
                           В това отношение се твърди, че принципите на правна сигурност и на забрана на обратното действие на нормите, приложени към Регламент (ЕС) № 1173/2011 на Европейския парламент и на Съвета от 16 ноември 2011 година за ефективното прилагане на бюджетното наблюдение в еврозоната (ОВ L 306, стр. 1) и към Решение 2012/678/ЕС, водят до това, че фактите, настъпили преди 13 декември 2011 г., не могат да бъдат предмет на разследване, защото към тази дата те не са подлежали на санкциониране. Единствените данни, които подлежат на санкциониране, са известените през месец април 2012 г. Ето защо периодът, предмет на разследване, следва да се ограничи до данните, съдържащи се в известията от 2012 г.
                        
                     Периодът, който е предмет на разследване, следва да се ограничи до данните, съдържащи се в известията от 2012 г., когато се отнасят до факти, настъпили след месец декември 2011 г., т.е. датата на влизане в сила на посечения регламент. Ето защо няма правно основание за започване на разследване за факти, настъпили преди 13 декември 2011 г.
            
         
               2.
            
            
               Второ правно основание, изведено от нарушение на член 8, параграф 3 от споменатия по-горе регламент
               
                           —
                        
                        
                           В това отношение се твърди, че не съществуват сериозни данни за наличието на факти, които могат да представляват манипулиране на статистически данни за дефицита и дълга. Испанските органи са анализирали посочените данни, като са представили ясно и адекватно обяснение.
                        
                     
         
               3.
            
            
               Трето правно основание, изведено от нарушаване на правото на защита на Кралство Испания
               
                           —
                        
                        
                           В това отношение се твърди, че започнатото разследване е от затворен характер, без да се спазва правото на защита на Кралство Испания.